open-index/open-wikipedia-markdown huggingface dataset:
Druk tsendhen

**Druk tsendhen** (*Tordendragens rike*) er nasjonalsangen i Bhutan. 

Sangen er skrevet i 1953, i anledning av et statsbesøk av den indiske statsministeren Jawaharlal Nehru. Musikken er av **Aku Tongmi**, og teksten er av **Dasho Gyaldun Thinley**. Tongmi var utdannet i India og var rett før dette blitt utnevnt til leder for Bhutans militærorkester. Originalmelodien er basert på den bhutanske folkemelodien *Thri nyampa med pa pemai thri (Den uforanderlige Lotus-tronen)*, og i tillegg inspirert av den indiske og britiske nasjonalsangen. Melodien har to ganger blitt revidert av Tongmis etterfølgere som orkesterleder. 

Den opprinnelige teksten var på 12 linjer, men den ble forkortet ned til den gjeldende 6-linjers versjonen i 1964. Tekstrevisjonen ble utført av en kongelig hoffunksjonær. Begge tekstversjonene gjengis på Dzongkha og engelsk i bok på lenke 1. 

Ettersom melodien opprinnelig var en folkemelodi, finnes det en dans til den. Dansen ble opprinnelig koreografert av Tongmi, og fremføres fremdeles av et dansekompani etablert av ham. Siden nasjonalsangen vanligvis fremføres stående i giv akt, er dansen lite kjent.

## Teksten
på Dzongkha, translitterert til latinsk alfabet

## Oversettelse

:*(Autorisert engelsk oversettelse, fra Lenke 1) 

I tordendragens rike, hvor sypressene vokser<br />
Arnested for ærerike åndelige og borgerlige tradisjoner<br />
Hersker Druk Gyalpo (Torden-kongen), den edle herskeren<br />
Hans ætt består, og hans styre bærer rik frukt<br />
Vår opplysende tro skal lykkes og blomstre<br />
La folket skinne som solen av fred og lykke.
:*(Oversatt til norsk for denne artikkelen)

## Eksterne lenker
#The Origin and Description of the National Flag and Anthem of the Kingdom of Bhutan pdf-bok, 43 sider
#National anthems.net midi-fil
Jordstjerner

* Ru jordstjerne
* Stor jordstjerne
* Navlejordstjerne
* Brun jordstjerne
* Blomsterjordstjerne
* Stor styltejordstjerne
* Ulljordstjerne
* Småjordstjerne
* Skaftjordstjerne
* Styltejordstjerne
* Rødbrun jordstjerne
* Dvergjordstjerne
* Skåljordstjerne
* Kragejordstjerne
* Prestejordstjerne

**Jordstjerner** (*Geastrum*) er er en soppslekt som tilhører familien Geastraceae. De vokser opp som et stort skall som etter hvert åpner seg i flere deler med en knoll i midten. Inne i denne danner sporene seg, og knollen sprekker av ytre påvirkninger og sender ut en røksky. Fordi sporene utvikles inne i en hule, kalles de buksopper. Jordstjernene har ingen matverdi. Det finnes om lag 10 arter i Norge. De er i størrelse fra 1 til 10 cm og er ganske sjeldne.  

I Norge finnes jordstjerner i Oslofeltet, som strekker seg fra Langesund til Mjøsregionen, men også andre steder hvor det er kalkrik barskog, men de er sjeldne og rødlistet. Nordligste funnsted er i Masi i Kautokeino kommune. 

## Referanser


## Litteratur
* Høiland, K. & Sarre, K.M. 1983: *Ny verdens-nordgrense for jordstjerner! Småjordstjerne, Geastrum minimum Schwein., funnet på Hábatvuohpebákti i [[Masi]], [[Kautokeino]] (Finnmark).* – Polarflokken 7: 172-182. 

## Eksterne lenker
*
Peder Oluf Pedersen

**Peder Oluf Pedersen** (1874–1941) var dansk ingeniør og fysiker. 

Pedersen var bondesønn. I 1889 sendte han et prosjekt til et vanningsanlegg til den danske kongen. Brevet ble videresendt til Den Polytekniske Læreanstalt, der han med kongelig støtte begynte å studere. Han ble uteksaminert som bygningsingeniør i 1897.

I 1899 startet Pedersen et samarbeid med Valdemar Poulsen som var oppfinneren av telegrafonen (trådbåndopptageren). De fortsatte sitt samarbeid på fagfeltet radioteknikk.

Fra 1909 til 1912 var han dosent i svakstrømsteknikk, deretter professor. Fra 1922 og til sin død var han direktør ved Den Polytekniske Læreanstalt.

## Referanser
Nicolas de Pellevé

** Nicolas de Pellevé ** (født 18. oktober 1518 i borgen Jouy-sous-Thelle i Frankrike, død 28. mars 1594 i Paris) var en av Den katolske kirkes kardinaler. Han var biskop av Amiens i Frankrike (1552), og senere erkebiskop av Sens (16/12/1562) og senere også Reims (1588).    

Han ble kreert til kardinal 17. mai 1570 av pave Pius V, med *[[Santi Giovanni e Paolo (Roma)|Santi Giovanni e Paolo]]* som tittelkirke. 

Han tok sin død av å oppleve at den mann han så lenge hadde forsøke å holdt unna den franske krone, kong Henrik IV av Frankrike, tilslutt ankom Paris i triumf den 22. mars 1594. Seks dager etter døde den allerede syke kardinalen, i 79 års alder. 

## Referanser


## Eksterne lenker
* «Nicolas de Pellevé», The Cardinals of the Holy Roman Church
Parmaskinke

**Parmaskinke** (*prosciutto di Parma*) er en spekeskinke av svin fra Parmadistriktet i det nordlige Italia. Den kan markedsføres under en rekke navn, så lenge kravspesifikasjonene opprettholdes.

Parmaskinke lages i dag av krysninger mellom  italiensk landrase og Duroc. Grisene fôres stort sett med mais og soya. De to siste månedene fôres den utelukkende med mais, for å oppnå ønsket spekklag. Grisen må før slakting være frisk og sunn, ha fastet i 15 timer, og ha en slaktevekt på cirka 165&nbsp;kg. Før 1960 var sort friulisk gris det mest vanlige råstoffet, men denne griserasen er nå nærmest borte.

Å produsere en parmaskinken kan ta alt fra tolv til atten måneder, avhengig av skinkens størrelse. Først vaskes skinken, så saltes den og lagres i to måneder. Etter saltingen vaskes skinken flere ganger for å fjerne saltet. Skinken henges så til tørk på et solrikt, luftig sted. Luften er viktig for den endelige kvaliteten på skinken. Tørketiden på hver skinke varierer etter klimaet og størrelsen på skinken. Når skinken er fullstendig tørr, henges den igjen på et luftig sted i romtemperatur i opp til atten måneder.

Vanligvis serveres parmaskinken *crudo*, det vil si rå, men tørket, skåret i papirtynne skiver og rullet rundt grissini (brødpinner) eller melon.

## Beskyttet geografisk betegnelse
Ifølge jordbrukspolitikken i EU har noen veletablerte produkter, inkludert enkelte lokale parmaskinketyper, et navn som regnes som beskyttet geografisk betegnelse (på engelsk: *Protected designation of origin*) og andre, men mindre strenge, beskyttelsestyper basert på geografisk opprinnelse av tradisjonsrike spesialiteter. 

Det er tre berømte typer av spekeskinke som eksporteres:
*Prosciutto di Parma, fra Parma i Italia
*San Daniele, fra Udine i Italia 
*Colli Berico-Euganei, fra Veneto-regionen

Andre geografisk beskyttede spekeskinker har forskjeller i farge, smak og konsistens:
*Prosciutto di Carpegna (område nær Montefeltro)
*Prosciutto di Modena
*Prosciutto di Norcia
*Prosciutto Toscano

## Referanser
Vang Almenning

**Vang Almenning** er en bygdeallmenning i Hamar kommune. Den eies av 374 gårdbrukere, og består av 221,9 km², eller cirka 64&nbsp;%, av kommunens størrelse. 68 km² er fredet. Almenninga starter ved Gåsbu skisenter, omtrent 15 kilometer fra Hamar sentrum. Høyeste punkt er Raudfjellet, 910 meter over havet.

Det er flere hytteområder i almenninga – blant annet ved Brumund og Bringebu. 

Om vinteren er det 25 mil med preparerte skiløyper der, mens det om sommeren er merkede turer over hele området.

## Se også
* Liste over Norges største grunneiere

## Eksterne lenker
*
Nicholas Lens

**Nicholas Lens Noorenbergh** (født 1957) er en belgisk komponist av samtidsmusikk, spesielt kjent for sine operaer. Hans verk er utgitt av Schott Music International (Mainz / New York) og Mute Song (London) og distribuert av Sony BMG International.

Han bor vekselvis i Lens i Brussel og Venezia.

## Verk
* *Shell Shock (opera)*, opererer med libretto av Nick Cave, verdenspremiere 24. oktober 2014 Royal Opera House La Monnaie

* * Slow Man (opera) *, opera med libretto av John Maxwell Coetzee basert på hans roman * Slow Man *,verdenspremiere 5. juli 2012. Malta Festival, Grand Theatre, Poznań

Lens har blant annet komponert The Accacha Chronicles som er en samling av tre verk som ble utgitt i perioden 1994 &ndash; 2005.

The Accacha Chronicles består av følgende verk:
* *Flamma Flamma – The Fire Requiem* (1994)
* *Terra Terra – The Aquarius Era* (1999)
* *Amor Aeternus – Hymns of Love* (2005)

## Referanser


## Eksterne lenker
* 
* 
*
Slagverkinstrument

Et **slagverkinstrument** er en betegnelse for et musikkinstrument, det vil si et instrument hvor lyden blir produsert ved at noe (trommestikker, visper, køller, hender eller annet) slåes mot en del av instrumentet, eller ved at instrumentet ristes eller på annen måte lager lyd ved bevegelse. Det skilles mellom rytmiske og melodiske slagverkinstrumenter, et skille som i hovedsak betegner det normale bruksområdet til de ulike instrumentene. 

Blant rytmiske slagverkinstrumenter finnes blant andre ulike trommer og cymbaler. Eksempler på melodiske slagverkinstrumenter er, xylofon, vibrafon, marimba, klokkespill, rørklokker, og pauker.

Slagverk kalles også perkusjon, som er en fornorsking av det engelske ordet percussion. Spesielt afrikansk, latinamerikansk, calypso og reggaemusikk bruker mye perkusjon. En av de mest fremstående latinamerikanske perkusjonsmusikerne gjennom tidene er Uziah «Sticky» Thompson fra Jamaica. Moderne perkusjonister blander ofte perkusjonsinstrumenter fra mange forskjellige verdensdeler. Et god eksempel på dette er Nate Werth, som spiller i bandene Snarky Puppy og Ghost Note.

Den danske gruppen Safri Duo ble verdenskjent da de blandet perkusjon og Elektronika. Folk som spiller perkusjon kalles perkusjonister.

Slagverksinstrumenter, uavhengig av om de er rytmiske eller melodiske (stemte eller ustemte), deles inn i idiofone instrumenter og membranofone instrumenter. 

Idiofone instrumenter lager lyd ved at instrumentet selv vibrerer, mens membranofone instrumnter lager lyd ved at en membran (f. eks et trommeskinn) vibrerer.

## Se også
* Idiofon
* Membranofon
* Perkusjon (andre betydninger)
* Tromme
* Trommesett
Perkusjon (andre betydninger)

**Perkusjon** (fra latin: *perkutere*) kan vise til:

* Perkusjon, eller perkusjonsinstrumenter – et annet navn for slagverkinstrumenter
*Perkusjon (medisin) – en medisinsk undersøkelse
*Perkusjon – en undersøkelse innen håndverk som brukes for å finne stendere
*Perkusjonslås – en avfyringsmekanisme for skytevåpen (perkusjonsvåpen)
Caltha

* bekkeblom

***Caltha*** er en slekt av flerårige urter i soleiefamilien. De ti artene vokser på fuktige steder i kalde og tempererte strøk over hele verden. Eneste norske og europeiske art er bekkeblom.

## Eksterne lenker
* 
* Phylogeny and biogeography of Caltha (Ranuculaceae)
Landeveisrøver

**Landeveisrøver** er en betegnelse på de lovbrytere som overfaller og stjeler fra reisende på landvegen. Opp gjennom århundrene var all reisevirksomhet forbundet med en viss risiko da man var etterlatt til seg selv. Mange reisende slo seg derfor sammen når man reiste på spesielt farefulle strekninger.

En berømt og beryktet landeveisrøver som stammet fra Norge, var admiralen Christoffer Trondsens sønn Enno, også kalt «Enno Brandrøk». Han var røver i Nord-Tyskland siste halvdel av 1500-tallet, ble pågrepet og henrettet.

## Moderne landeveisrøvere
Også i morderne tid opptrer landveisrøvere. Spesielt er lastebiler utsatt hvor lasten forsøkes å stjeles for videresalg. Dette er et veldig stort problem, spesielt i USA og Italia. I USA finnes det en egen politistyrke som jobber bare med slike tyveri.

Lastebilfirma har utviklet mange metoder for å hjelpe mot landeveisrøvere. De har blant annet laget et satellitt- og GPRS-basert system som gjør at de kan holde styr på og vite hvor alle deres trailere er til enhver tid. Likevel, selv med slike motoder, kan drevne landeveispirater sabotere dette systemet i en lastebil de stjeler.

Hvordan slike tyveri utføres varierer stort sett bare med nyanser i voldelighet. Tyvene slår til når lastebilen står parkert, og sjåføren sover bak. Enkelte bruker håndvåpen og bare truer lastebilsjåføren ut, mens andre blir forgiftet eller banket opp med slagvåpen.

Det er også et problem at enkelte lastebilsjåfører lar seg bestikke av landeveisrøvere og i ettertid rapporterer lastebilen for stjålet, men disse hendelsene lar seg sjelden se statistisk.
Trond Fredrik Ludvigsen

**Trond Fredrik Ludvigsen** (født 1982) er en norsk fotballtrener og tidligere -spiller.

Han kom til  i 1998 etter å ha vært innom klubbene ,  og  (A-laget) sine ungdomsavdelinger.

Ludvigsen debuterte for Bodø/Glimt i 1999 da han var bare 16 år og 314 dager, og han er blant de yngste som har spilt i eliteserien. Han har spilt 35 U-21 kamper for Norge, og scoret 16 landslagsmål for Norges U21 landslag.

Han ble solgt til  i 2001, men ble året etter leid ut til . Deretter ble det en ny periode for Bodø/Glimt, før han gikk til Brann i 2005. Ludvigsen var en periode i 2007 utleid til  uten særlig hell, og returnerte til  foran 2008-sesongen.

Ludvigsen skrev under en treårskontrakt for Bodø/Glimt 17. desember 2008. Dette var tredje gangen han var i klubben han debuterte for i Tippeligaen som 16-åring. 2. august 2011 returnerte han til Alta, 13 år etter at han forlot klubben, men var der bare ett år. I 2013 ble Ludvigsen trener for Austevoll Idrettsklubb. Til 2015 spilte han også kamper for Austevoll.

## Referanser


## Eksterne lenker
* 
* Altomfotball.no – Biografi 
*  Offisiell statistikk for Rosenborg Ballklub, Trond Fredrik Ludvigsen
Freiburg erkebispedømme

**Erkebispedømmet Freiburg** ligger i den sydvestlige delen av Tyskland, og omfatter de tidligere statene Baden og Hohenzollern. Erkebispedømmets erkebiskop er metropolitt for den overrhinske kirkeprovinsen med suffraganbispedømmene Mainz og Rottenburg-Stuttgart.

Det bor 2,1 millioner katolikker i bispedømmet, som omfatter 16&nbsp;229 km². Dette utgjør en andel på 43&nbsp;% av den totale befolkningen i området (4,9 millioner). Erkebispedømmet består av 26 dekanater og 1&nbsp;077 menigheter, men lider under stor prestemangel. Derfor er 504 av menighetene uten fast sogneprest.

## Historie
Erkebispedømmet Freiburg ble opprettet i 1821 og omfattet store deler av det oppløste bispedømmet Konstanz samt deler av bispedømmene Mainz, Straßburg, Worms og Würzburg. 

## Erkebiskoper

## Eksterne lenker
*
Club Brugge

**Club Brugge KV** er et fotballag fra Brugge i Belgia. Den ble grunnlagt i 1891 og er et av Belgias mestvinnende fotballag.

Det har per april 2024 vært to norske trenere i klubben:
* Trond Sollied i perioden 2000–2005. Laget to ligatitler (2002–2003 og 2004–2005), to cuptitler (2003 og 2004) og fire supercupertitler (2002, 2003, 2004, 2005).
* Ronny Deila i perioden juli 2023– mars 2024. Laget kom til semifinalen i den belgiske cupen, men tapte og 2–3 sammenlagt mot Union SG. Laget hadde kommet til kvartfinalen i UEFA Europa Conference League da han mistet jobben.
## Meritter
* Belgisk seriemester (17): 1919–20, 1972–73, 1975–76, 1976–77, 1977–78, 1979–80, 1987–88, 1989–90, 1991–92, 1995–96, 1997–98, 2002–03, 2004–05, 2015–16, 2017–18, 2019–20, 2020–21
* Belgisk cupmester (11): 1968, 1970, 1977, 1986, 1991, 1995, 1996, 2002, 2004, 2007, 2015.
* Belgiske supercupmestere: 1980, 1986, 1988, 1990, 1991, 1992, 1994, 1996, 1998, 2002, 2003, 2004, 2005, 2016, 2018.

## Spillerstall
Oppdatert 27. mai 2024.

### Utlånte spillere

## Kjente spillere

## Referanser


## Eksterne lenker
*
Michael Dukakis

**Michael Stanley Dukakis** (født 3. november 1933) er en amerikansk politiker fra det demokratiske partiet. Han var guvernør i Massachusetts fra 1975 til 1979 og fra 1983 til 1991. Han var den demokratiske presidentkandidaten i 1988 og ble slått av den republikanske kandidaten George H.W. Bush. 

## Referanser


## Eksterne lenker
* 
*
Oostende

**Oostende** (fransk: **Ostende**) er en by i Vest-Flandern i Belgia. Med sine rundt 70&nbsp;000 innbyggere er det den største kystbyen i Belgia. 

## Historie
Byen fikk byrettigheter i 1265 og innbyggerne fikk da også lov til å holde markeder. Men den strategisk gode posisjonen bød også på problemer, flere ganger ble byen brent og plyndret av invaderende hærer. Som følge av Utrecht-traktaten ble Oostende, sammen med resten av Belgia, del av de østerrikske Nederlandene fra 1719. I 1722 stengte nederlenderne havnetilgangen til Antwerpen og dermed ble Oostende havnebyen for det østerrikske Nederland. Den østerrikske kong Karl VI prøvde å etablere et østerriksk handelskompani Oostendse Compagnie, for å konkurrere med britiske og nederlandske interesser i handelen med Afrika og Det fjerne østen. Dette handelskompaniet måtte i 1727 stenge på grunn av britisk og nederlandsk press. 

I 1838 fikk Oostende jernbaneforbindelse med Brussel, og i 1846 kom det fergeforbindelse med Dover. Utover på 1800-tallet begynte den belgiske kongefamilien å feriere i Oostende, og byen utviklet seg dermed til et populært feriested.

## Referanser


## Eksterne lenker
*
Twix

**Twix** er en sjokolade som er laget av Mars, Inc.. Sjokoladen består av en kjerne av kjeks som er toppet med karamell, og det hele er belagt med melkesjokolade. Siden en Twix har en noe mindre diameter enn en vanlig sjokolade i stangform, blir den vanligvis pakket i par. Twix ble introdusert i 1979.

## Navn
Navnet **Twix** er en sammentrekning av *Twin sticks*. Twix ble kalt **Raider** i Belgia, Frankrike, Nederland, Portugal, Tyskland og Østerrike i mange år før navnet ble forandret i 1991 (2000 i Finland, Danmark, Norge og Sverige) til det internasjonale merkenavnet. Dette navnebyttet ble møtt med forakt i Tyskland, og slagordet *«Raider heißt jetzt Twix, ... sonst ändert sich nix»* («Raider heter nå Twix, ... ingenting annet blir forandret») er blitt en metafor for slurvete forsøk på å gjøre noe mer moderne ved å gi det et nytt, «tøft» navn.

## Skjult symbolikk i logoen
I Twix-logoen er det skjult symbolikk, nærmere bestemt noe som ser ut som en pauseknapp i prikken over i-en i ordet «Twix». Symbolet stammer fra tidlig 2000-tall da slagordet i en reklamefilm var «Need a moment» – altså trenger en pause. I tillegg henspiller de to parallelle streken i pauseknappen på det to parallelle sjokoladene i pakningen.

## Smak- og produktvariasjoner

Twix er tilgjengelig som iskrem.

I perioder har en Twix med hvit sjokolade, Twix White, vært tilgjengelig.

I USA selges Twix med peanøttsmør, der peanøttsmøret erstatter karamellen. Fra 2005 ble også en Twix med mørkt sjokoladetrekk istedenfor melkesjokoladetrekket tilgjengelig. Spesielle smaker som *Double Fudge* (dobbel karamell) og *Cookies n Cream* (kaker og fløte) har også vært tilgjengelig, men selges ikke lenger.

## Twix i ''Seinfeld''
Twix er et hovedelement i en episode av *[[Seinfeld]]*. En sulten George prøver å kjøpe en Twix i en automat. Da maskinen ikke fungerer som den skal og Twixen ikke kommer ut, begynner George å lete etter en salgsmann. Han kommer tilbake og finner ut at noen andre har fått tak i sjokoladen hans og spist den, noe som fører til at han setter en felle som han håper vil få tyven til å innrømme sin handling, og kanskje til og med fører til at George får tilbake Twixen sin. Når det også feiler, ser George mot himmelen og roper «TWIX!».

## Referanser


## Eksterne lenker
*
Fort Stotsenburg

**Fort Stotsenburg** var en amerikansk militærforlegning etablert i 1903 nær Angeles i provinsen Pampanga, ca. 80&nbsp;km nord for Manila på Filippinene.

Militærreservatet ble oppkalt etter den amerikanske oberst John M. Stotsenburg som hadde falt i kamp kort etter utbruddet av Den filippinsk-amerikanske krig, ved Quingua i Bulacan ikke langt unna, den 24. april 1899. Dette hadde vært det første større sammenstøtet under denne krigen. De filippinske nasjonalistiske styrker var knekket da Fort Stotsenburg ble anlagt, skjønt spredte og sporadiske sammenstøt pågikk i enda et tiår.

Ca. 1917 ble Fort Stotsenburg forlegning for det 1. filippinske artilleriregiment. Øvelser for kystartilleriet ble gjennomført her.

På denne basens svært store område ble senere militærflyplassen *Clark Field* anlagt (1919, oppkalt etter en major som hadde styrket med sitt fly i Panamakanalsonen samme år) og senere utskilt som egen base. Clark Field var i lang tid den eneste amerikanske flybasen vest for Hawaii.

Ved den japanske invasjon av Filippinene i desember 1941 var Fort Stotsenburg forlegning for de amerikanske 26. kavalleriregiment, 86. feltartilleriregiment og 88. feltartilleriregiment, såvel som den lokalt rekrutterte filippinske divisjons 23. og 24. feltartilleriregimenter (etterfølgeravdelinger av de tidligere Macabebe-speiderne).

Etter annen verdenskrig ble Fort Stotsenburg og Clark Field sammenslått og utgjorde deretter sammen Clark Air Base.
Fenghette

En **fenghette** (også kalt **sprenghette**, **sprengkapsel**, **knallhette** og **knallperle**) er en liten eksplosiv ladning som brukes for å detonere større mengder sprengstoff.  Fenghetter detoneres vanligvis med elektrisitet eller lunte.

Hensikten med å bruke fenghetter er for å unngå å transportere større mengder følsomt sprengstoff.  Fenghettene er svært følsomme, men inneholder små mengder sprengstoff.  Detonasjonen av en fenghette brukes da til å detonere for eksempel dynamitt, som er mindre følsomt. En tilsvarende anordning som kan påvirkes med fysisk deformering kalles tennhette og brukes i skytevåpen.

## Historie
Den første fenghetten ble demonstrert i 1745, da en Dr. Watson fra Royal Society of England demonstrerte at en elektrisk gnist fra en leidnerflaske (primitiv kondensator) kunne antenne svartkrutt.

I 1750 produserte Benjamin Franklin i Philadelphia en kommersielt tilgjengelig fenghette.  Den besto av et rør av papir fylt med svartkrutt, med ledninger ut begge endene.  De to ledningene var nær hverandre inni fenghetta, men berørte ikke hverandre.  En høy elektrisk spenning skapte en gnist mellom ledningene, noe som kunne antenne fenghetta.

I 1807 ble de første perkusjonshettene for å antenne kruttladningen i skytevåpen utviklet, og la grunnlaget for tennhetter slik vi i dag kjenner dem fra patroner.

I 1822 ble den første fenghetta med glødetråd laget av Robert Hare.  Han brukte en enkelt tynn ledning gjennom fenghetta som antente en blanding (antatt å være av kaliumklorid/arsen/svovel) da den ble varm.  Denne blandingen antente igjen en større ladning pakket svartkrutt.

I 1867 innførte Alfred Nobel den første pyrotekniske fenghetta.  Den brukte Hg(ONC)2 for å detonere dynamitt.  I 1868 lanserte H. Julius Smith en fenghette med gnistantenning av Hg(ONC)2, den første elektriske fenghetta som kunne detonere dynamitt.

I 1875 utviklet og lanserte Perry Gardiner og Smith samtidig og uavhengig av hverandre fenghetter som kombinerte glødetråd og kvikksølvfulminat, Hg(ONC)2.  Disse var forgjengeren til moderne fenghetter, som riktignok bruker andre kjemiske sammensetninger, men ellers er ganske like Gardiner og Smith sine fenghetter.

## Referanser


## Se også
* Tennhette
John Sholto Douglas

**John Sholto Douglas** (født 20. juli 1844, død 31. januar 1900) var den niende marki av Queensberry, en skotsk adelstittel. Han er mest kjent for å stå bak Queensberry-reglene, som danner grunnlaget for den moderne boksesporten.

Douglas arvet tittelen fra sin far i 1858. Han betegnes noen ganger som den åttende marki, på grunn av uklarheter rundt tidligere innehavere av tittelen. Han ble kjent som en ivrig idrettsmann og eksentriker, og var spesielt glad i boksing. I 1860 grunnla han Amateur Athletic Club.

I mars 1895 ble han saksøkt for injurier av Oscar Wilde, som han hadde kalt en «somdomitt» (*sic*). Dette hadde skjedd fordi Wilde skal ha hatt et forhold til sønnen, Alfred Douglas. Kort tid etter at saken startet ble påstanden om injurier trukket, og det endte med at Wilde ble dømt for grov uanstendighet etter en lov som ble vedtatt samme år.

Markien var gift med datteren til Alfred Montgomery. Etter hans død i London gikk tittelen videre til hans sønn Percy Sholto Douglas.

## Referanser
Benjamin Sewell

**Benjamin Sewell** (født 26. juni 1845 i Graz i Østerrike, død 4. mars 1895 i Montreux Sveits) var ingeniør, forretningsmann og britisk konsul i Skien. Han regnes som grunnleggeren av papirfabrikken Union Co.. Han kom fra den norsk-britiske slekten Sewell.

Foreldrene var forretningsmannen Thomas Sewell (1815–1892) og Cathrine («Thinka») Nathalie Meyer (1815–96), datter av Jacob Peter Meyer.

Sewell tok utdannelsen i Tyskland og arbeidet både i London og Brasil før han slo seg ned i Skien på begynnelsen av 1870-tallet. Han giftet seg med sin kusine Emma Brooke som han fikk tre barn med. Selv om han døde i Sveits ble han begravet i Skien. Han startet treforedlingsselskapet Union A/S i Skien 1873. Etter flere år med vanskeligheter og motgang klarte han å gjøre firmaet til det ledende papirfabrikken i landet. På Klosterøya i Skien ses en statue av ham. 

## Referanser


## Litteratur
* Skjelderup, Arthur (1920): ''Christianiafamilien Meyer: Slægtshistoriske Meddelelser''
* Benjamin Sewell, SNL
Kunderelasjonshåndtering

**Kunderelasjonshåndtering** eller **kunderelasjonsforvaltning** (engelsk: *customer relationship management*, **CRM**), er en markedsføringsteori som omhandler styring av kunder og kunderelasjoner i en virksomhet. Et CRM-system er et elektronisk informasjonssystem som støtter slik markedsføring med arbeidsprosesser og programvare.

Atferdsdata fra kundedatabasen kan bidra til mer finmasket og sikker viten om hvordan ulike kundegrupper reagerer på prisendringer og produktforbedringer. Kunderelasjonshåndteringen blir et verktøy for å organisere kundeforholdene, og gjør det mulig å skreddersy nye tilbud til kundene.

## CRM-systemer

#### Hensikt
CRM brukes for å beholde og utvikle kunderelasjoner.

Et moderne CRM-system gir normalt støtte for prosesser innen markedsføring, salg, og kundeservice. Det skal også bidra til å ta vare på eksisterende kunder og profesjonalisere kundereisen. En del av prinsippene for bruk av CRM stammer fra teorier om relasjonsmarkedsføring fra markedsføringprofessoren Christian Grönroos på slutten av 1980-tallet.

Systemet kan levere analyser av de mest lønnsomme kunder og produkter. Systemet gjør det også enklere om flere personer behandler samme kunde.

#### Bruksområder
I bedriftsmarkedet (såkalt «B2B») er CRM-systemer ofte rene arbeidsverktøy for oppsøkende selgere. I forbrukermarkedet er oftere CRM-systemene brukt av kundesentre, og gjerne koblet med lojalitetsprogrammer hvor kundens kjøp og preferanser er lagret.

I småbedrifter kan CRM-systemet begrense seg til en adresseliste med mulighet for å knytte til e-post, dokumenter og avtaler. Større CRM-systemer kan inneholde undersøkelsesverktøy og beregninger av lønnsomheten ved ulike markedsføringstiltak. Organisasjoner kan ha tilpassede medlemskaps-registre, med mer fokus på abonnements-forholdet.

#### Leverandører
Gartner utpekte i 2018 Salesforce, Microsoft, og Pegasystems som de tre ledende aktører innen CRM-området.

Markedet for CRM-systemer preges av en rekke store aktører, som i stadig større grad tilbyr CRM-systemer levert som en tjeneste (Programvare som tjeneste). Det er fortsatt mulig å anskaffe CRM-systemer til lokal installasjon, men denne form for leveranser blir stadig mindre vanlig.

## Referanser
Europaparlamentets president

**Europaparlamentets president** er Europaparlamentets øverste leder. Vedkommende representerer parlamentet innad i EU og dessuten i forholdet til andre land og organisasjoner. Presidentens underskrift er nødvendig for iverksettelse av de fleste EU-lover og av EUs budsjett. Presidenten velges for to og et halv år av gangen, som er halvparten av parlamentets valgperiode. Vervet som Europaparlamentets president rangerer som det høyeste i EU-systemets diplomatiske protokoll.

## Oppgaver
Presidenten er Europaparlamentets øverste leder. Hen leder parlamentets plenumsmøter, og har dessuten ansvaret for at parlamentet er organisert i samsvar med reglene.

Presidenten representerer parlamentet i internasjonale forbindelser, ved seremonier, samt i administrative, juridiske og økonomiske forhold.

Europaparlamentets president leder presidiet som består av presidenten, 14 visepresidenter og fem kvestorer, de siste uten stemmerett. Presidenten har dobbeltstemme. Hen leder også presidentkonferansen (svensk: talmannskonferensen) som består av presidenten og de politiske gruppene.

Når Europaparlamentet har vedtatt en lov under den alminnelige lovgivningsprosdyre, undertegner presidenten loven sammen med presidenten i Rådet. Presidenten undertegner parlamentets vedtak om EUs budsjett, som dermed blir iverksatt. 

Presidenten deltar i møtene i Det europeiske råd (EUs toppmøte). Ved begynnelsen av møtet redegjør hen for Europaparlamentets syn på temaene møtet skal behandle, og dessuten i andre, aktuelle spørsmål.

Europaparlamentets president er den høyest rangerte i EU i henhold til den diplomatiske protokoll. Det skyldes at Europaparlamentet står først på listen over EUs institusjoner, slik den fremgår av EU-traktaten artikkel 13. EU skiller seg dermed fra de fleste nasjonalstater, der statssjefen har høyest rang.

## Valg
Valget av president skjer av og blant medlemmene i Europaparlamentet. Dersom ingen kandidat etter tre valgrunder oppnår absolutt flertall av de avgitte stemmer, går de to medlemmer som oppnår det høyeste antall stemmer, videre til fjerde valgrunde. Ved stemmelikhet anses den eldste kandidaten som valgt.

Valgperioden er to og et halvt år, hvilket er halvparten av en valgperiode for parlamentets medlemmer. Presidenten kan gjenvelges.

## Liste over presidenter i Europaparlamentet
Listen over presidenter deler seg naturlig i fire perioder. Den første perioden er Common Assembly i Kull- og stålunionen fra 1952 til 1958. Den andre perioden går fra vedtakelsen av Roma-traktaten i 1958, og til 1962 da parlamentet skiftet navn til parlament, riktignok i ulike språkversjoner. Fra og med 1962 ble Europaparlamentet brukt som navn på medlemslandenes språk. Forsamlingen besto imidlertid av medlemmer utnevnt av sine respektive hjemland helt frem til 1979. Fra og med 1979 er det avholdt direkte valg til Europaparlamentet, i hvert av EUs medlemsland.

## Se også

* Presidenten for Det europeiske råd
* Europakommisjonens president
* Formannskapet for Rådet

## Referanser


## Eksterne lenker
*
Nouakchott

**Nouakchott** (arabisk:  eller ) er hovedstaden og den største byen i Mauritania. Byen ligger ved Atlanterhavet. Nouakchott hadde  innbyggere ved folketellingen i 2013.

Siden 1962 har Nouakchott vært hovedstaden i det uavhengige Mauritania, etter et vedtak fra 1957.

Byen har en mellomstor havn, den nest største i landet. Det ligger også en internasjonal flyplass ved byen.

## Utdanning
Universitetet i Nouakchott ligger i byen og er det eneste universitetet i Mauritania. Universitetet ble åpnet i 1981 og har i overkant av 8000 studenter. Det er mange barne- og ungdomsskoler i byen, inkludert American International School of Nouakchott og Lycée Français Théodore Monod.

## Vennskapsbyer
* Madrid, Spania
* Tucson, USA
* Lanzhou, Kina
* Amman, Jordan

## Referanser
Alkalitet

**Alkalitet**, eller **alkalinitet**, er vannets evne til å nøytralisere sterk syre ved en bestemt pH-verdi. Alkalinitet er definert som vannets innhold av negative ioner med baseegenskaper.

Foruten hydroksider, karbonater og hydrogenkarbonater, har også negative ioner av silikater, fosfater, borater, arsenater, aluminater og humusstoffer, baseegenskaper.

Kapasiteten til å nøytralisere syre er lik den støkiometriske summen av basene i løsningen. I naturen utgjør alkalitet fra karbonat og bikarbonater mesteparten av total alkalitet. Dette skyldes oppløsning av karbonatholdige bergarter og eksistensen av karbondioksid i atmosfæren. I dystrofe innsjøer humussjøer vil humus kunne være en betydelig bidragsyter. Andre naturlige forbindelser som gir alkalitet inkluderer borat, hydroksid, fosfat, silikat, nitrat og sulfid. Løsninger produsert i et laboratorium kan inneholde et tilnærmet ubegrenset antall baser som bidrar til alkaliteten.

Likevekten mellom bundet og fri CO2 er en stabiliserende faktor for vannets pH-verdi
                     
Alkalitet kan måles ved å titrere en prøve med en sterk syre inntil all bufferkapasitet til ovennevnte ioner er brukt opp.

## Litteratur

* 
* 
* 
* 
*
Marki av Queensberry

**Marki av Queensburry** (engelsk **Marquess of Queensberry** eller gammel skrivemåte **Marquis of Queensbury**) er en skotsk adelstittel. Den ble opprettet i 1682 for et medlem av Douglasfamilien. Markiene hadde mellom 1684 og 1810 også tittelen hertug av Queensberry, men denne ble så overtatt av hertugen av Buccleuch.

De subsisdiære titlene som holdes av Lord Queensberry er:
**Jarl av Queensberry* (opprettet 1633)
**Viscount av Drumlanrig* (opprettet 1628)
**Lord Douglas av Hawick og Tibbers* (opprettet 1628)

I tillegg er han skotsk baronett av Kelhead, en tittel som ble opprettet 26. februar 1668. 

Markiens eldste sønn og arving har ærestittelen *Viscount Drumlanrig*; det finnes ikke noen spesiell tittel for arvingens eldste sønn.

Den mest kjente av markiene er John Sholto Douglas, som formulerte Queensberry-reglene som er grunnlaget for den moderne boksesporten. 

Det finnes også en gammel føydaltittel, *baron Drumlanrig*, som ble opprettet for en av forfedrene til den første jarlen av Queensberry før 1427. Den første jarlen av Queensberry var således niende baron Drumlanrig.

Fordi det er noe uklarhet rundt James Douglas, 3. marki av Queensberry

## Jarler av Queensberry

Tittelen ble opprettet 1633.

*William Douglas, 1. jarl av Queensberry (d. 1640)
*James Douglas, 2. jarl av Queensberry (d. 1671)
*William Douglas, 3. jarl av Queensberry (1637&ndash;1695) (ble marki av Queensberry i 1682, og hertug av Queensberry i 1684)

## Markier (og hertuger) av Queensberry

Titlene ble opprettet henholdsvis 1682 og 1684.

*William Douglas, 1. hertug av Queensberry (1637&ndash;1695)
*James Douglas, 2. hertug av Queensberry (1672&ndash;1711) (ble hertug av Dover i 1708)
*James Douglas, 3. marki av Queensberry (1697-1714/5)
*Charles Douglas, 3. hertug av Queensberry (1698&ndash;1778) (Hertugdømmet Dover avskaffet i 1778)
*William Douglas, 4. hertug av Queensberry (1725&ndash;1810)

## Markier av Queensberry fra 1810

Tittelen hertug av Queensberry ble avskaffet i 1810.

*Charles Douglas, 6. marki av Queensberry (1777&ndash;1837)
*John Douglas, 7. marki av Queensberry (1779&ndash;1856)
*Archibald William Douglas, 8. marki av Queensberry (1818&ndash;1858)
*John Sholto Douglas, 9. marki av Queensberry (1844&ndash;1900)
*Percy Sholto Douglas, 10. marki av Queensberry (1868&ndash;1920)
*Francis Archibald Kelhead Douglas, 11. marki av Queensberry (1896&ndash;1954)
*David Harrington Angus Douglas, 12. marki av Queensberry (f. 19. desember 1929)

Nåværende arving: Sholto Francis Guy Douglas, Viscount av Drumlanrig (f. 1967)
Liste over høyadelstitler i Skottland

**Liste over høyadelstitler i Skottland** omfatter adelstitler som ble opprettet i Skottland før 1707. Fra 1707, da England og Skottland ble forent, ble det ved nye adelsutnevnelser skapt en ny britisk adel. Titler opprettet etter 1801 står i liste over høyadelstitler i Det forente kongerike.

Etter at unionen ble opprettet i 1707 fikk den gamle skotske adelen rett til å velge seksten representanter til House of Lords. Med Peerage Act 1963 fikk alle i den skotske høyadelen rett til å møte der, men dette ble fjernet igjen med House of Lords Act 1999. 

Mange av de skotske titlene kan arves gjennom kvinnelig linje.

Rangene som brukes i den skotske adelen er hertug, marki, jarl, vicomte og parlamentslord. De skotske viscountene skiller seg fra de engelske ved at de bruker *av* (*of*) i tittelen, som *Vicomte of Oxfuird*. I praksis utelater mange preposisjonen slik man gjør ved engelske titler. Skotske baroner er ikke i høyadelen; de har føydale titler som kan kjøpes og selges.

Tittelinnehaverne har rett til å møte i Skottlands parlament. Mange av dem har også titler i andre lands adel; disse er nevnt i listen nedenfor. Noen har også flere skotske titler; de er da kun tatt med under den høyeste tittelen.

## Hertuger

## Markier

## Jarler og grevinner

## Vicomter

## [[Lord of Parliament|Parlamentslorder og -lady'er]]

## Eksterne lenker
* ''The Roll of the Peerage'', offisiell liste over nåværende innehavere av britiske og irske adelstitler
Rider

**Rider** er et engelsk ord som beskriver en musikers eller skuespillers liste over tekniske og praktiske nødvendigheter og ønsker i forbindelse med en fremføring. En rider er et tillegg i kontrakten som inngås med arrangøren.

## Teknisk rider
Teknisk rider er hovedsakelig aktuelt innen musikk. For at en konsert skal være gjennomførbar vil artister eller band ha visse minimumskrav til konsertstedet. Arrangører som jevnlig avholder konserter har gjerne en standard teknisk rider tilgjengelig, med oversikt over sitt utstyr og sine fasiliteter. En teknisk rider fra artisten vil handle om spesifikke tekniske krav som må oppfylles, og som eventuelt kommer i tillegg til eksisterende utstyr  :

* Scene – størrelse og type
* Elektriske krav som spenningsstyrke, type og antall kontakter, kabler og ledninger
* Eksisterende *backline* som trommesett, gitarforsterkere, piano, stativer og slikt artisten skal slippe å ha med
* PA-system, herunder antall kanaler på et miksebord, monitorer på scenen, høyttalere og videre
* Lys
* Teknikere (lyd, lys, scene)

Den tekniske rideren omhandler gjerne også nødvendig mannskap på stedet fra ankomst, via oppsett av utstyr og lydprøver, til konsert og endelig nedrigging. For å kunne skrive den tekniske rideren må man gå nøye gjennom hva alle på scenen trenger av tilkoblinger; kanskje skal én artist bruke flere instrumenter, eller i tillegg til vanlig mikrofon også ha mikrofon til for eksempel trekkspill eller perkusjonsutstyr.

## Praktisk rider
Den praktiske rideren omhandler artistens/skuespillerens ve og vel, fra matservering og garderobeforhold, overnatting, reise og lokal transport. En slik rider inneholder også ofte ønsker om tilgang på forfriskninger og snacks *backstage*, altså på artistenes hvilerom bak scenen. Slike ridere har gjerne fått oppmerksomhet i pressen, enten på grunn av sin urimelighet eller forunderlighet, og enten ryktet er sant eller ei. Et eksempel er Marilyn Mansons rider som påstås å ha inneholdt Haribo gummibjørner, samt en skallet og tannløs prostituert.

## Referanser


## Eksterne lenker
* How to Write a Band Technical Specification
Hertug av Queensberry

**Hertug av Queensberry** er en skotsk adelstittel. Den ble opprettet i 1684 sammen med den subsidiære tittelen *Marki av Dumfriesshire* for William Douglas, 1. marki av Queensberry. Tittelinnehaveren var fra opprettelsen til 1810 markien av Queensberry, og deretter hertugen av Buccleuch.

I 1708 ble den andre hertugen også *hertug av Dover* med de subsidiære titlene *marki av Beverley* og *baron Ripon*. Disse titlene bortfalt da den tredje hertugen døde i 1778. 

Hertugsetet er Drumlanrig slott, som ble bygget av den første hertugen.

## Hertuger

*William Douglas, 1. hertug av Queensberry (1637&ndash;1695)
*James Douglas, 2. hertug av Queensberry (1672&ndash;1711) (ble hertug av Dover i 1708)
*Charles Douglas, 3. hertug av Queensberry (1698&ndash;1778) (Hertugdømmet Dover avskaffet i 1778)
*William Douglas, 4. hertug av Queensberry (1725&ndash;1810)
*Henry Scott, 3. hertug av Buccleuch og 5. hertug av Queensberry (1746&ndash;1812)

For senere hertuger, se hertug av Buccleuch.''
Leclerc

**Leclerc** er en fransk stridsvogn fra Giat. Den er oppkalt etter den franske generalen Philippe de Hauteclocque «Leclerc», som ledet den 2. pansrede frie franske divisjonen under andre verdenskrig. Den kom i produksjon i 1990 og de første ble satt inn i tjeneste i 1992. Den er designet for å erstatte AMX 30. 

Leclerc bruker, i likhet med den amerikanske M1 Abrams og den tyske Leopard 2, en 120 mm glattboret kanon. Leclerc er unik blant vestlige stridsvogner, i at den har et helautomatisk ladesystem som har gjort at man kan fjerne laderen fra mannskapet.

## Historie og utvikling

Atelier de Construction d'Issy-les-Moulinaux tok fram prototyper til programmet *Engin Principal de Combat* (EPC) i 1985. Fem prototyper ble bygget; én til testing av komponenter, tre til testing av kjøreegenskaper og én for å teste våpensystemene.

30. januar 1986 fikk programmet navnet Leclerc. Selve spesifikasjonen av prosjektet ble klar midt i 1986, og fram til sent i 1989 ble det bygget seks komplette prototyper. Den første visningen av vogna var på Eurosatory i 1990.

Den første produksjonsvogna ble ferdigstilt av Giat i desember 1991 og overlevert til den franske hæren 14. januar 1992. Til sammen seks av Giats produksjonsanlegg deltok i produksjonen: Toulouse, Saint-Chamond, Tulle, Bourges, Tarbes og Roanne. Tårnet ble bygget og integrert hos Tarbes, mens chassiset ble bygget hos Roanne og integrert med tårnet der.  Den ferdige vogna ble så testet og levert.

Leclerc er i tjeneste med Frankrike og De forente arabiske emirater.

## Teknisk

Vognføreren sitter framme i tårnet på venstre side. Vognkommandøren sitter på venstre side av tårnet og skytteren på høyre side.

Kanonen er en 120 mm med automatlader. Den kan eleveres fra -8° til +15°. En 12,7 mm mitraljøse er montert koaksialt med hovedskytset, og en fjernstyrt 7,62 mm mitraljøse er montert på tårntaket.

Motoren er en UNI-DIESEL 1500 V8X 8-sylindret dieselmotor som yter 1&nbsp;500 hk.  Den er montert bak i skroget. 1&nbsp;300 liter diesel bringes med i vogna.  Ekstra eksterne tanker kan monteres bak på skroget for å øke rekkevidden.

## Varianter

;Leclerc AZUR: *Action en Zone Urbaine*, tilpasset SIBO
;Leclerc EPG: *Engin Principal du Génie*, pansret ingeniørkjøretøy
;Leclerc DNG: *Dépanneur Nouvelle Génération*, bergevogn
;Leclerc MARS: *Moyen Adapté de Remorquage Spécifique*, slepevogn
;Leclerc EAU: Tilpasset bruk i varme strøk.  Har EuroPowerPack med MTU 883 dieselmotor på 1&nbsp;100 kW, eksternt montert strømaggregat, fjernstyrt våpenstasjon for 7,62 mm mitraljøse, høyere grad av automasjon, mekanisk klimaanlegg.

## Kilder

* *Jane's Armour and artillery 1997-98*, ISBN 0-7106-1542-6

## Eksterne lenker
*
Sic

**Sic** er en merknad man setter i parentes for å indikere at en uvanlig staving eller skrivemåte for et ord, en frase eller et sitat skal leses eller skrives på nøyaktig den måten det er vist (at det altså ikke er en stavefeil), og derfor ikke skal rettes opp.

Sic kan ha to forskjellige betydninger; enten var stavefeilen gjort fra før av personen man siterer, men at det ville være ukorrekt å rette opp feilen, eller at det bare ser ut til å være en feil, men faktisk er korrekt. For eksempel, hvis man siterer en person som heter Sandra Ballock (altså ikke skuespilleren Sandra Bullock), kan man skrive «En lokal innbygger, Sandra Ballock (*sic*), sa i et intervju at ...».

Sic kan også brukes sarkastisk, for å henlede leserens oppmerksomhet mot en dumhet eller på annen måte oppsiktsvekkende opplysning.

Hovedformålet med å bruke ordet er å unngå hyperkorreksjoner, det vil si feilaktige rettelser, det være seg tenkte korreksjoner eller endringer utført i teksten.

En vanlig misoppfatning er at «sic» står for det engelske «spelled incorrectly» (stavet feil), men det er en misforståelse, selv om «sic» ofte brukes til å peke ut en uvanlig eller ukorrekt stavemåte.

## Bruk i faste uttrykk
Ordet sic brukes også i en rekke faste latinske uttrykk:

* «Sic transit gloria mundi» («slik svinner verdens herlighet»)
* «Sic semper tyrannis» («slik alltid for tyranner»)

## Fotnoter


## Referanser


## Eksterne lenker
*
Sic (andre betydninger)

**Sic**, eller **SIC**, kan vise til:

* Sic, latin for «slik», ord som brukes i tekst for å unngå hyperkorreksjoner
* SiC, kjemisk forkortelse for silisiumkarbid
* Et Slipknot-album, se Sic (album)
* En forkortelse for Swiss Interbanking Clearing
* En forkortelse for Shetland Islands Council
* SIC Ferries, en forkortelse for Shetland Islands Council Ferries
* Et amerikansk kategoriseringssystem, se Standard Industrial Classification
* En portugisisk fjernsynskanal, se Sociedade Independente de Comunicação
* Regionskoden for Sicilia
Eva Leivseth

**Eva Leivseth** (født 1942) er en norsk kommunepolitiker og bedriftsleder.

Hun var medlem av Bodø bystyre fra 1995 til 2011, som representant for Høyre. Hun satt to perioder i formannskapet og én periode som leder i kontrollutvalget.

Hun begynte sin karriere i Nordlandsbanken og har arbeidet med økonomi og regnskap. I 1986 begynte hun som økonomiansvarlig i Martinussen Bil, som hadde agentur for Mazda, og i 1988 ble hun daglig leder. I 1998 ble hun daglig leder i rørleggerfirmaet Bodø VVS – J. Willumsen.

Hun vokste opp i en sjømannsfamilie på Nygårdsjøen i Gildeskål.

## Referanser
Geir Bjørnvik

**Geir Bjørnvik** (født 1947) er en norsk skipper, fisker og politiker. Han var ordfører i Træna kommune fra 1988 til 1991, som representant for Høyre.

## Biografi
Han vokste opp på Træna og flyttet til Oslo som 17-åring. Han tok handels- og markedsfag. Han ble avdelingsbestyrer i Hakadal-Nittedal samvirkelag og selger og distriktssjef i Maarud. Han flyttet så tilbake til Træna og begynte som fisker på egen båt.

Han ble første gang valgt inn i Træna kommunestyre i 1979. Han var formann i Træna Høyre fra 1983 til 1986. Etter valget i 1987 ble han ordfører. Han ble ikke gjenvalgt som ordfører i 1991, men var valgt inn i Nordland fylkesting og fylkesutvalg fra 1992 til 1995.

Bjørnvik flyttet til Bodø da han ble skipper på forskningsfartøyet «Oscar Sund». I 1999 ble Bjørnvik valgt inn i Bodø bystyre. Han var leder i Bodø Høyre fra 2002 til 2004. Han ble fritatt fra sine kommunale verv i 2004 på grunn av flytting.

Han har senere vært hurtigbåtskipper på Helgeland og skipper på DS «Skibladner» på sommerstid.

## Referanser
Vang Skiløperforening

**Vang Skiløperforening** er et idrettslag i Hamar kommune. Det driver med langrenn, alpint, skihopping og sykling. Foreningen ble stiftet i 1902, som en etterfølger til Vang Skilag, som ble stiftet på slutten av 1800-tallet. Den ledes i dag av Atle Roaldstveit. Lierberget blir brukt til trening i alpint og hopp, mens skistadionet på Gåsbu brukes til langrenn.

Vang Skiløperforening har arrangert NM i langrenn på Gåsbu ti ganger – i 1973, 1977, 1986, 1988, 2000, 2002 (del 2), 2013 (del 1), 2018 og 2025. Gåsbu har dessuten vært reservearena for Holmenkollrennene, og ble brukt i 1990 og 1992, da det var snømangel i Oslo. Skiløperforeningen har også arrangert NM og VM for junior i langrenn og junior-VM i hopp (1989).

## Referanser


## Eksterne lenker
* Vang Skiløperforening
9M14 Malyutka

**AT-3 Sagger** er NATO-kallenavnet på det sovjetiske panservernmissilet **9M14 Malyutka** (). Det er kanskje det mest produserte panservernmissilet i historien. Bare i Sovjetunionen ble det i 60- og 1970-årene produsert ca. 25 000 stykker årlig. Dessuten ble den produsert i minst fem andre land med forskjellige navn. Den ble benyttet av FNL-styrker mot den sørvietnamesiske hæren i sluttdelen av Vietnamkrigen. Den ble også benyttet av syriske og egyptiske styrker i Yom Kippurkrigen i 1973, der sovjetiske kilder mener at den sto for 800 ødelagte israelske stridsvogner, noen kilder mener også at tallet kan være så høyt som 1&nbsp;063, men det inkluderer stridsvogner som ble reparert innen 24 timer.

## Referanser
 

## Eksterne lenker
*
Lier Janitsjar

**Lier Janitsjar** er et amatørkorps i Lier som ble stiftet i 23. oktober 1931 under navnet Lier Hornmusikkforening. Dagens korps er et resultat av en sammenslåing med Lierstranden Musikkorps (stiftet 22. februar 1932).

## Aktivitet
Lier Janitsjar er en kulturell drivkraft i Lier kommune. Korpset har ca. 30 medlemmer hvorav ca. 23 er aktivt spillende. Korpset er kjent for å bygge broer mellom ulike kulturelle retninger i kommunen, og har gjennomført utallige konserter på slik basis. Kor og korps, fotoklubb og korps, rockeband og korps, kulturskole og korps, teatergruppe og korps og tilsvarende.

På oppdrag fra Lier kommune laget korpset i samarbeid med Lierskovens dramathiiske selskab en jubileumsmarkering av 100-årsdagen for unionsoppløsningen. Forestillingen ble satt opp både i Lier og Falköping.

Korpsets dirigent er pr. 2017 Alte Sønstebø.

Korpset har eget opplæringsprogram.

## Eksterne lenker
*